तामुलपुर, 21 अक्तबर 2021: राजखान्थि फोथाराव रावबो रावनिबो सुथुर गैया बे बाथ्राखौ फिन खेबसे फोरमान होबावदों बारग’ MLA इमानुयेल मोसाहारिया । 58 नं तामुलपुर बिधान सभा बियाबाव राजखान्थियारि थासारि सोलायनायखौ फिन खेबसे नुनो मोनबावबाय ।बारग’ MLA इमानुयेल मोसाहारिया उदां बिजाथि महरै नमिनेसन बिलाइ गथायनायखौ बोखांनानै लाफिननायनि उनाव BJP आरो AGP दोलोजों मदद होजानाय UPPL दोलोनि बिजाथि जलेन दैमारीखौ देरहाहोनो गोख्रों खामानि मावगोन होनना बाक्सा जिल्लानि नाग्रिजुलियाव बिटिआरनि गाहाइ मावफुंगिरि प्रमद बर’, MLA दिगन्त कलिता आरो UPPL दोलोनि बिजाथि जलेन दैमारि जथाइयै सावरायनानै मदद होगोन बाथ्राखौ फोरमायथियो इमानुयेल मोसाहारिया । आसामनि गिबि मन्थ्रि ड• हिमन्त बिस्व सर्मानि बिथोन बादियै UPPL दोलोनि बिजाथि जलेन दैमारीखौ देरहाहोनाय थांखिजों गावनि नमिनेसन बिलाइखौ बोखांनानै लानाय बाथ्राखौ फोरमायथियो आरो तामुलपुर बियाबनिफ्राय जलेन दैमारिनि देरहानाया रोखा होनना बुंथिबावयो ।